Peste 200 de români care lucrează la un abator din Germania, infectați cu Covid-19.
Peste 200 de români care lucrează la un abator din Germania, confirmați cu Covid-19. Anunțul a fost făcut de Ministerul Afacerilor Externe într-un comunicat de presă. În Germania s-au înregistrat 156.337 de cazuri şi 5913 decese după contaminarea cu coronavirus.
După relaxarea restricţiilor, peste 200 de români care lucrează la un abator din Birkenfeld, Germania, au fost confirmați pozitiv cu Covid-19, anunță MAE.Potrivit autorităților germane, din totalul de 700 de angajaţi ai abatorului, aproximativ 500 sunt lucrători români. Aceştia nu sunt lucrători sezonieri, ci sunt angajaţi ai unor companii subcontractate de către abatorul german. MAE spune că aproximativ 300 dintre angajaţii abatorului au fost confirmaţi ca fiind infectaţi cu COVID-19, dintre care cel puțin 200 sunt români. Astăzi, agenția de presă AFP scria că imediat după începutul ridicării restricţiilor, în Germania au apărut indicii de agravare a epidemiei de COVID-19.Sursa foto: Profimedia.